
DR.30.11.2021 27 

 
7. Tuan Haji Wan Hassan bin Mohd Ramli [Dungun] minta Menteri Komunikasi 
dan Multimedia menyatakan langkah membendung adegan seksual dan kandungan 
berkaitan lesbian, gay, biseksual dan transgender (LGBT) dalam program yang disiarkan 
menerusi perkhidmatan penstriman atas talian seperti Netflix. 

 
 Menteri Komunikasi dan Multimedia [Tan Sri Datuk Seri Panglima Haji 
Annuar bin Haji Musa]:  Bismillahi Rahmani Rahim, Assalamualaikum warahmatullahi 
wabarakatuh. Terima kasih kepada Yang Berhormat yang mengemukakan soalan. Soalan 
ini satu soalan yang sangat relevan sekali.  

Seperti mana Yang Berhormat sedia maklum, di bawah Akta Komunikasi dan 
Multimedia 1998, khususnya seksyen 233 telah memperuntukkan bahawa kesalahan bagi 
penggunaan tidak wajar kemudahan rangkaian atau perkhidmatan rangkaian dan lain-lain, 
membuat, mewujud, meminta, memulakan penghantaran kandungan lucah, sumbang, 
yang palsu, yang mengancam dan jelek sifatnya adalah dianggapkan satu kesalahan yang 
boleh didenda sehingga RM50,000 atau penjara selama tidak melebihi satu tahun. 

 Untuk makluman Yang Berhormat, bagi kandungan-kandungan terutamanya 
laman web, penyekatan akses telah pun dilakukan. Sehingga September 2021, lebih 
daripada 4,000 laman, khususnya laman-laman pornografi yang telah diambil tindakan 
dan disekat oleh MCMC. Masalahnya merujuk kepada soalan Yang Berhormat, saya 
mengakui kita menghadapi kesulitan, terutamanya bagi perkhidmatan penstriman ataupun 
streaming atas talian, termasuk Netflix.   

Netflix merupakan satu perkhidmatan media over the top, dengan izin, iaitu 
perkhidmatan media streaming dengan kandungan data, maklumat dan multimedia yang 
berjalan melalui rangkaian internet dan berpangkalan di luar negara.  Banyak program 
ataupun perkhidmatan yang serupa dengan Netflix yang di bawah kategori over the top 
yang kawalannya bukan sahaja negara kita, juga dengan negara lain, ada menghadapi 
kesukaran untuk mengawal sepenuhnya, Yang Berhormat. 

 Walaupun demikian, ada langkah-langkah tertentu yang dijalankan.  Bagi dalam 
negara kita, Netflix secara umumnya menggunakan beberapa kaedah penarafan untuk 
memberikan panduan kepada pengguna, bila mereka secara voluntary hendak 
menggunakan apa yang ditayangkan iaitu kategori yang sesuai dengan kanak-kanak 
berumur tujuh tahun ke atas, remaja berumur 13 tahun ke atas dan dewasa berumur 16 
tahun dan 18 tahun ke atas.  

 Selain daripada itu, Netflix juga turut menyediakan perkhidmatan parental control 
untuk mengawal, terutamanya anak-anak dengan menentukan kata laluan yang tertentu 
supaya dapat protect daripada anak-anak pada kategori umur yang tidak wajar menonton 
filem-filem yang tidak bersesuaian dengan mereka.   

 Akan tetapi semuanya ini adalah memerlukan kepada pendekatan kendali diri.  Ini 
kerana kita tidak mempunyai tools sepenuhnya dan mereka tidak termasuk dalam kategori 
tayangan-tayangan yang dilesenkan di bawah akta kita sedia ada iaitu semua streaming 
yang di bawah kategori over the top (OTT) yang berpangkalan dari luar negara yang 
menggunakan akses internet.  

 Timbalan Yang di-Pertua [Dato’ Mohd Rashid Hasnon]:  Baik, terima kasih 
Yang Berhormat Menteri. Soalan tambahan pertama, sila Yang Berhormat Dungun. 

 Tuan Haji Wan Hassan Bin Mohd Ramli [Dungun]: Terima kasih Yang 
Berhormat Menteri atas jawapan. Soalan, bila kita lihat kepada Akta Komunikasi dan 
Multimedia 1998. Pada masa itu, penstriman atas talian masih belum wujud.  Soalnya, 
yang berlaku ialah kepada perkara yang semasa ini melibatkan mungkin keperluan 
kepada kementerian untuk melihat jumlah perkhidmatan penstriman yang wujud di 
Malaysia. Dilihat jumlah itulah, adakah kementerian berhasrat untuk mengurangkan 
jumlah perkhidmatan penstriman yang wujud di Malaysia ini sebagai salah satu langkah 
pengawalan dalam isu ini? Terima kasih.  

 Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Dungun, sila Yang Berhormat Menteri. 



7. Tuan Haji Wan Hassan bin Mohd Ramli [Dungun] minta Menteri Komunikasi dan Multimedia menyatakan langkah membendung adegan seksual dan kandungan berkaitan lesbian, gay, biseksual dan transgender (LGBT) dalam program yang disiarkan menerusi perkhidmatan penstriman atas talian seperti Netflix. Menteri Komunikasi dan Multimedia [Tan Sri Datuk Seri Panglima Haji Annuar bin Haji Musa]: Bismillahi Rahmani Rahim, Assalamualaikum warahmatullahi wabarakatuh. Terima kasih kepada Yang Berhormat yang mengemukakan soalan. Soalan ini satu soalan yang sangat relevan sekali. Seperti mana Yang Berhormat sedia maklum, di bawah Akta Komunikasi dan Multimedia 1998, khususnya seksyen 233 telah memperuntukkan bahawa kesalahan bagi penggunaan tidak wajar kemudahan rangkaian atau perkhidmatan rangkaian dan lain-lain, membuat, mewujud, meminta, memulakan penghantaran kandungan lucah, sumbang, yang palsu, yang mengancam dan jelek sifatnya adalah dianggapkan satu kesalahan yang boleh didenda sehingga RM50,000 atau penjara selama tidak melebihi satu tahun. Untuk makluman Yang Berhormat, bagi kandungan-kandungan terutamanya laman web, penyekatan akses telah pun dilakukan. Sehingga September 2021, lebih daripada 4,000 laman, khususnya laman-laman pornografi yang telah diambil tindakan dan disekat oleh MCMC. Masalahnya merujuk kepada soalan Yang Berhormat, saya mengakui kita menghadapi kesulitan, terutamanya bagi perkhidmatan penstriman ataupun streaming atas talian, termasuk Netflix. Netflix merupakan satu perkhidmatan media over the top, dengan izin, iaitu perkhidmatan media streaming dengan kandungan data, maklumat dan multimedia yang berjalan melalui rangkaian internet dan berpangkalan di luar negara. Banyak program ataupun perkhidmatan yang serupa dengan Netflix yang di bawah kategori over the top yang kawalannya bukan sahaja negara kita, juga dengan negara lain, ada menghadapi kesukaran untuk mengawal sepenuhnya, Yang Berhormat. Walaupun demikian, ada langkah-langkah tertentu yang dijalankan. Bagi dalam negara kita, Netflix secara umumnya menggunakan beberapa kaedah penarafan untuk memberikan panduan kepada pengguna, bila mereka secara voluntary hendak menggunakan apa yang ditayangkan iaitu kategori yang sesuai dengan kanak-kanak berumur tujuh tahun ke atas, remaja berumur 13 tahun ke atas dan dewasa berumur 16 tahun dan 18 tahun ke atas. Selain daripada itu, Netflix juga turut menyediakan perkhidmatan parental control untuk mengawal, terutamanya anak-anak dengan menentukan kata laluan yang tertentu supaya dapat protect daripada anak-anak pada kategori umur yang tidak wajar menonton filem-filem yang tidak bersesuaian dengan mereka. Akan tetapi semuanya ini adalah memerlukan kepada pendekatan kendali diri. Ini kerana kita tidak mempunyai tools sepenuhnya dan mereka tidak termasuk dalam kategori tayangan-tayangan yang dilesenkan di bawah akta kita sedia ada iaitu semua streaming yang di bawah kategori over the top (OTT) yang berpangkalan dari luar negara yang menggunakan akses internet. Timbalan Yang di-Pertua [Dato' Mohd Rashid Hasnon]: Baik, terima kasih Yang Berhormat Menteri. Soalan tambahan pertama, sila Yang Berhormat Dungun. Tuan Haji Wan Hassan Bin Mohd Ramli [Dungun]: Terima kasih Yang Berhormat Menteri atas jawapan. Soalan, bila kita lihat kepada Akta Komunikasi dan Multimedia 1998. Pada masa itu, penstriman atas talian masih belum wujud. Soalnya, yang berlaku ialah kepada perkara yang semasa ini melibatkan mungkin keperluan kepada kementerian untuk melihat jumlah perkhidmatan penstriman yang wujud di Malaysia. Dilihat jumlah itulah, adakah kementerian berhasrat untuk mengurangkan jumlah perkhidmatan penstriman yang wujud di Malaysia ini sebagai salah satu langkah pengawalan dalam isu ini? Terima kasih. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Dungun, sila Yang Berhormat Menteri.